ھەڵبژاردەی تۆپی پێی بروونای

ھەڵبژاردەی تۆپی پێی بروونای لەلایەن فیفاوە بە بروونای داروسالام ناسراوە، نازناوی تێبوان (ھەڵبژاردەی ھەنگ)ی لێنراوە، نوێنەرایەتی وڵاتی بروونای دەکات لە پێشبڕکێ نێودەوڵەتی و ئاسیایییەکان، لەلایەن یەکێتی تۆپی پێی بروونای سەرپەرشتی دەکرێت. ھەڵبژاردەکە لە ساڵی ١٩٥٩ دامەزراوە و لە ساڵی ١٩٦٩ دەبێتە ئەندامی فیفا. یەکەم یاری فەرمی لە ٢٢ی ئایاری ١٩٧١ بەرامبەر ھەڵبژاردەی تۆپی پێی مالیزیا بەڕێوەچوو کە بە ئەنجامی ٨–٠ یارییەکەی دۆڕاند.

چوار جار چووەتە پاڵاوتنەکانی جامی جیھانیی فیفا، لە ساڵانی ١٩٨٦ و ٢٠٠٢ و ٢٠١٨ و ٢٠٢٢. لەو بۆنانەدا نەیتوانیوە سەرکەوتن بۆ پاڵەوانێتییەکە بەدەستبھێنێت. لە پاڵاوتنەکانی جامی نەتەوەکانی ئاسیا پێنج یارییان ئەنجامداوە، بەڵام ھەرگیز لە قۆناغی یەکەمی پاڵاوتنەکان دەرنەچوون. 

لە ئەیلوولی ٢٠٠٩، یەکێتی تۆپی پێی بروونای(BAFA) بەھۆی دەستوەردانی حکوومەت لە کاروبارەکانیدا ڕاگیرا، ئەمەش بە بڕیارێکی بروونای بۆ ھەڵوەشاندنەوەی BAFA و گۆڕینی بۆ فیدراسیۆنێکی نوێ لە ٢٠٠٨ دەستیپێکرد لە ٣١ی ئایاری ٢٠١١ یەکێتیی تۆپی پێی بروونای داروسالام (NFABD) پێکھێنرا.

 نازناوەکان 
 جامی بۆرنێۆ
 براوەکان (٤): ١٩٦٨، ١٩٨١، ١٩٨٧، ١٩٨٨
 جامی سوڵتان حەسەننال
 پلەی دووەم (١): ١٩٨٥
 جامی نێودەوڵەتی فلیپین
 پلەی سێیەم (١): ١٩٩٣

 سەرچاوەکان 

پۆل:تۆپی پێ